b"\n_START_ARTICLE_\nEdujai\n_START_PARAGRAPH_\nEdujai (aedui, haedui, hedui, gr. \xce\x91\xe1\xbc\xb0\xce\xb4\xce\xbf\xcf\x8d\xce\xbf\xce\xb9) \xe2\x80\x93 gal\xc5\xb3 gentis, gyvenusi dabartin\xc4\x97s Pranc\xc5\xabzijos teritorijoje, tarp Araro (Sona) ir Ligerio (Luara) upi\xc5\xb3. J\xc5\xb3 kra\xc5\xa1tas v\xc4\x97liau priklaus\xc4\x97 Romos provincijai Lugduno Galijai. Dabar tai \xc5\xa1iuolaikini\xc5\xb3 Pranc\xc5\xabzijos departament\xc5\xb3 Sona ir Luara, Kot d'Oras ir Njevras teritorija.\n_START_SECTION_\nGeografija\n_START_PARAGRAPH_\nEduj\xc5\xb3 kra\xc5\xa1tas buvo min\xc4\x97tas antikos laik\xc5\xb3 ra\xc5\xa1ytoj\xc5\xb3 k\xc5\xabriniuose. Luara sudar\xc4\x97 vakarin\xc4\x99 eduj\xc5\xb3 kra\xc5\xa1to sien\xc4\x85, kuri skyr\xc4\x97 arvernus nuo biturig\xc5\xb3.  _NEWLINE_Sona sudar\xc4\x97 eduj\xc5\xb3 kra\xc5\xa1to rytin\xc4\x99 sien\xc4\x85, skyrusi\xc4\x85 nuo sekvan\xc5\xb3. _NEWLINE_Segvanai negyveno rajone, kur Du up\xc4\x97 \xc4\xafteka \xc4\xaf Son\xc4\x85, o \xc5\xa1i - \xc4\xaf Ron\xc4\x85. Cezaris ra\xc5\xa1\xc4\x97, kad helvetai, per\xc4\x97j\xc4\x99 per\xc4\x97j\xc4\x85 tarp Juros kaln\xc5\xb3 ir Ronos, priklausiusi\xc4\x85 segvanams, pateko \xc4\xaf eduj\xc5\xb3 \xc5\xbeemes.\n_START_SECTION_\nIstorija\n_START_PARAGRAPH_\nPagal Livij\xc5\xb3 (v. 34) edujai dalyvavo Beloveso (Bellovesus) \xc5\xbeygyje \xc4\xaf Italija VI a. pr. m. e._NEWLINE_Dar prie\xc5\xa1 Julij\xc5\xb3 Cezar\xc4\xaf edujai \xc5\xa1liejosi prie rom\xc4\x97n\xc5\xb3, jiems buvo suteiktas Rom\xc4\x97n\xc5\xb3 tautos broli\xc5\xb3 ir giminai\xc4\x8di\xc5\xb3 vardas. Kai sekvanai, eduj\xc5\xb3 kaimynai i\xc5\xa1 kito Sonos kranto, su kuriais edujai nuolat kariavo, \xc4\xafsiver\xc5\xbe\xc4\x97 \xc4\xaf eduj\xc5\xb3 kra\xc5\xa1t\xc4\x85 ir, padedami german\xc5\xb3 vado Ariovisto (Ariovistus), u\xc5\xbekariavo edujus, edujai siunt\xc4\x97 druid\xc4\x85 Diviciak\xc4\x85 (Diviciacus) \xc4\xaf Rom\xc4\x85 pra\xc5\xa1yti Senato pagalbos. Ta\xc4\x8diau Diviciako misija buvo nes\xc4\x97kminga. _NEWLINE_58 m.pr.m.e atvyk\xc4\x99s \xc4\xaf Galij\xc4\x85 Julijus Cezaris atstat\xc4\x97 eduj\xc5\xb3 nepriklausomyb\xc4\x99. Nepaisant to edujai prisijung\xc4\x97 prie gal\xc5\xb3 koalicijos prie\xc5\xa1 Cezar\xc4\xaf (B. G. vii. 42), bet po Vercingetorikso pralaim\xc4\x97jimo ir pasidavimo Alezijos m\xc5\xab\xc5\xa1yje edujai v\xc4\x97l gr\xc4\xaf\xc5\xbeo \xc4\xaf Romos s\xc4\x85junginink\xc5\xb3 pad\xc4\x97t\xc4\xaf.  Imperatorius Augustas pastat\xc4\x97 nauj\xc4\x85 miest\xc4\x85 Augustodun\xc4\x85 (lot. Augustodunum), dabartin\xc4\xaf Oten\xc4\x85 (pranc. Autun), kuris tapo nauj\xc4\x85ja eduj\xc5\xb3 sostine. Senoji sostin\xc4\x97 Bibrakta (Bibracte) palaipsniui sunyko.  _NEWLINE_21 m., Tiberijaus valdymo laikais, edujai sukilo ir u\xc5\xbe\xc4\x97m\xc4\x97 Augustodun\xc4\x85, bet netrukus buvo Gajaus Silijaus (Gaius Silius) numal\xc5\xa1inti (Tacitas Analai iii. 43-46). _NEWLINE_Edujai buvo pirmieji galai, kuriems imperatorius Klaudijus suteik\xc4\x97 galimyb\xc4\x99 naudotis jus honorarium. Pagrindinis eduj\xc5\xb3 magistratas Cezario laikais buvo vergobretus (pagal Theodor Mommsen pavadinimas rei\xc5\xa1k\xc4\x97 'nuosprend\xc5\xbei\xc5\xb3 darbuotojas'), kuris b\xc5\xabdavo renkamas kasmet. Jam b\xc5\xabdavo draud\xc5\xbeiama per\xc5\xbeengti eduj\xc5\xb3 teritorijos sienas. _NEWLINE_Gali b\xc5\xabti, kad daug valdymo metod\xc5\xb3 edujai per\xc4\x97m\xc4\x97 i\xc5\xa1 rom\xc4\x97n\xc5\xb3, pvz., magistrat\xc5\xb3 ir kit\xc5\xb3 valdinink\xc5\xb3 rinkim\xc4\x85. Nors tai gal\xc4\x97jo b\xc5\xabti ir nat\xc5\xabralaus j\xc5\xb3 politin\xc4\x97s sistemos vystymosi rezultatas. Manoma, kad kitos kelt\xc5\xb3 gentys, pvz., remai (remi) ir bajokasai (baiocasses) irgi rinkdavo savo vadus."